Public procurement notice: Contract Award Notice
Published: 2021-03-29
Buyer: Region Hovedstaden, Nyt Hospital Nordsjælland (NHN)
Country: DK
Contract type: Works
Procedure: Contract award without prior publication
CPV classification: 45000000: Construction work | 45210000: Building construction work
Estimated value: 2716174000 DKK
Award criteria: Lowest price
EU fund: ESF

Technical requirements: Ved udbudsbekendtgørelse nr. 2018/S 174-393715 blev udbuddet af hovedentreprisen vedrørende Nyt Hospital Nordsjælland offentliggjort. Entreprisemodellen er nærmere forklaret i udbudsbekendtgørelsen. Efter et udbud med forhandling blev kontrakten tildelt NCC DK A/S med en samlet entreprisesum på 2 716 174 000 DKK. Entreprisen er udbudt på en måde, hvor entreprenøren inddrages tidligt ift. projektoptimering mv. af visse dele af projektmaterialet, inden entreprenøren indhenter tilbud på disse dele hos potentielle underentreprenører. Det har i denne proces vist sig, at der er udfordringer med at få realiseret projektet inden for budgettet, og parterne har derfor indgået aftale om en samarbejdsmodel, der skal medvirke til at sikre, at parterne har en fælles interesse i at bringe projektet inden for det budget, der er til rådighed for opførelsen. Samarbejdsmodellen udgør en tilpasning af parternes aftalegrundlag i lyset af de konkrete udfordringer.
Ved udbudsbekendtgørelse nr. 2018/S 174-393715 blev udbuddet af hovedentreprisen vedrørende Nyt Hospital Nordsjælland offentliggjort. Entreprisemodellen er nærmere forklaret i udbudsbekendtgørelsen. Efter et udbud med forhandling blev kontrakten tildelt NCC DK A/S med en samlet entreprisesum på 2 716 174 000 DKK.
Entreprisen er udbudt på en måde, hvor entreprenøren inddrages tidligt ift. projektoptimering mv. af visse dele af projektmaterialet, inden entreprenøren indhenter tilbud på disse dele hos potentielle underentreprenører.
Det har i denne proces vist sig, at der er udfordringer med at få realiseret projektet inden for budgettet, og parterne har derfor indgået aftale om en samarbejdsmodel, der skal medvirke til at sikre, at parterne har en fælles interesse i at bringe projektet inden for det budget, der er til rådighed for opførelsen. Samarbejdsmodellen udgør en tilpasning af parternes aftalegrundlag i lyset af de konkrete udfordringer.
Hovedentreprenørens vederlag vil fremadrettet blandt andet afhænge af, hvordan slutprisen for det samlede projekt bliver i forhold til et fastsat target. Det betyder også, at bygherren tager en øget andel og et øget ansvar for styringen, mod at hovedentreprenørens vederlag for styring umiddelbart reduceres. Endvidere tilpasses aftaleforholdet således, at bygherren i højere grad er med til at sikre, at hovedentreprenørens kontrakter med underentreprenørerne kan ske på back-to-back vilkår, så risikobeløb i hele værdikæden kan reduceres. Det gælder både i forhold til mangler og i forhold til tid. Hovedentreprenørens selvstændige ansvar lempes derfor, idet der aftales overensstemmelse mellem hovedentreprenørens ansvar overfor bygherren, og de enkelte underentreprenørers ansvar overfor hovedentreprenøren. Det kan betyde, at det samlede projekt færdiggøres senere end oprindeligt forudsat ved udbuddet af den samlede hovedentreprise, hvis det vurderes, at det kan medvirke til at sikre en realisering inden for budgettet.
Der er tale om en tilpasning af den udbudte, eksisterende hovedentreprisekontrakt i lyset af de konkrete udfordringer for projektets økonomi. Det er bygherrens vurdering, at der er tale om en ændring, der lovligt kan ske inden for rammerne af udbudsloven, jf. lovens § § 178 – 184. For en god ordens skyld og for at give maksimal transparens om de påtænkte tilpasninger af aftalegrundlaget, har bygherren på trods heraf valgt at offentliggøre bekendtgørelse om frivillig forudgående gennemsigtighed forud for nærværende tildelingsbekendtgørelse vedrørende den supplerende samarbejdsaftale, der indeholder de i pkt. II.1.4)og II.2.4) nævnte tilpasninger af parternes aftalegrundlag.
Kontrakten er indgået efter udløbet af indsigelsesfristen på 10 dage, jf. § 4 i lov om Klagenævnet for Udbud.
I tilfælde hvor ordregiveren forud for kontraktindgåelse har offentliggjort en bekendtgørelse i Den Europæiske Unions Tidende, hvoraf det fremgår, at ordregiveren agter at indgå kontrakt med en bestemt virksomhed, og denne bekendtgørelse indeholder en begrundelse for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende, og når kontrakten ikke er indgået inden udløbet af 10 kalenderdage regnet fra dagen efter den dag, hvor bekendtgørelsen er blevet offentliggjort, skal klage i forbindelse med ordregiverens beslutning om, at ordregiveren har til hensigt at indgå kontrakt med en bestemt virksomhed, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiver har offentliggjort en bekendtgørelse om, at ordregiver har indgået en kontrakt, jf. lov om Klagenævnet for Udbud m.v. § 7, stk. 3 (loven kan hentes på www.retsinformation.dk). Klagen skal vedlægges et klagegebyr på 20 000 DKK.


Winner: NCC DK A/S
Award value: 2716174000
Number of bids: 1